2023 2 8
LT
Europos Sąjungos oficialusis leidinys
L 38/71
I priedėlis Atsinaujinančiųjų energijos išteklių sektoriai Toliau išvardyti atsinaujinančiųjų energijos išteklių sektoriai laikomi tinkamais taikyti šiame Sektorių susitarime nusta­ tytas finansines sąlygas, jei jų poveikis įvertinamas pagal 2012 m.
Tarybos rekomendaciją dėl bendrųjų oficialiai remiamų eksporto kreditų ir aplinkos principų bei socialinio išsamaus patikrinimo (1) (kurią vėliau iš dalies pakeitė EBPO eksporto kreditų ir kreditų garantijų darbo grupės (ECG) narės ir patvirtino EBPO Taryba): a) vėjo energija (2); b) geoterminė energija; c) potvynių ir potvynių bangų energija; d) bangų energija; e) osmosinė energija; f) saulės fotovoltų energija; g) saulės terminė energija; h) vandenynų terminė energija; i) bioenergija: visos tausios sąvartynų dujos, kanalizacijos atliekų valymo įrenginių dujos ir biodujų energijos ar iš biomasės gauto kuro energijos įrenginiai.
Biomasė – biologiškai skaidoma produktų, atliekų ir žemės ūkio (įskaitant augalines ir gyvūnines medžiagas), miškininkystės ir susijusių sektorių atliekų dalis, taip pat biologiškai skaidoma pramoninių ir buitinių atliekų dalis; j) hidroenergija; k) energijos vartojimo efektyvumas atsinaujinančiųjų energijos išteklių projektuose.
(1) Susitariama, kad 2012 m. rekomendacija vienodai taikoma projektams, kurie nelaikomi tinkamais taikyti šias finansines sąlygas.
(2) Grąžinimo laikotarpis vėjo elektrinėse naudojamiems keliamiesiems skrysčiams yra ne ilgesnis kaip 12 metų.